יצחק אייזיק חבר

רבי יצחק אייזיק חבר (וילדמן; תקמ"ט, 1789 – כ"ט בחשון תרי"ג, 11 בנובמבר 1852) היה פוסק הלכה ומקובל ליטאי בולט, ששימש כרב בכמה עיירות בליטא וכתב ספרים רבים בנגלה ובנסתר. היה מתלמידי רבי מנחם מנדל משקלוב, מתלמידי הגאון מווילנה.

תולדותיו
נולד בשנת תקמ"ט (1789) בעיר הורודנה שבליטא, לרבי יעקב חבר ולחינקא בת רבי יצחק מאמדור. מגיל ארבע־עשרה למד אצל רבי מנחם מנדל משקלוב, עד עליית רבו לארץ ישראל בשנת תקס"ח (1808), כאשר היה רבי יצחק אייזיק בן תשע־עשרה בלבד. אשתו הראשונה נקראה שפרינצא, ונפטרה בטיקטין בי"ט בתשרי תר"ט (1848). אשתו השנייה נקראה רבקה מרים.

בגיל צעיר התמנה לרב בעיירה פרזווע, ולאחר מכן שימש ברבנות בערים ראזינאי, וולקוביסק, טיקטין ובארבע שנותיו האחרונות – בעיר סובאלק, שם כיהן עד לפטירתו.

נפטר בגיל 64, ביום כ"ט בחשון תרי"ג (11 בנובמבר 1852).

בתורת הקבלה
תלמידו רבי יצחק כהנא העיד בשמו כי עסק שלושים שנה ברציפות בתורת האר"י ובמשנת הגר"א:  הרב חבר עסק גם במשנת הרמח"ל, ובספרו פתחי שערים הוא משלב יסודות מתורת האר"י, הגר"א והרמח"ל. בדומה לגר"א, פירש את דברי האר"י בדרך משל וסמל.

חיבורו מגן וצינה נועד להגן על אמיתות ספר הזוהר וחכמת הקבלה. בדורו נחשב לממשיך דרכו של בית מדרשו של הגר"א, ונמנה עם חבורת תלמידי־תלמידיו, שכונו "פה שלישי לאליהו".

 ספריו 
חיבוריו בנגלה
 בית יצחק, ענייני ספיקות וקבוע, סודילקוב תקצ"ו.
 בית יצחק, ענייני ברירה, וילנה תרע"ג (1913)
 בית נאמן, עד אחד נאמן באיסורין, ורשה תרמ"א (1881)
 תשובות בנין עולם על אורח חיים ויורה דעה, ורשה תרי"א (1851).
 תשובות בנין עולם על אבן העזר, מהדורה חדשה מוסד הרב קוק תשמ"ח (1988). (מהדורה חלקית נדפסה בוורשה תרס"ד).
 סדר זמנים, על ענייני הזמנים בהלכה, ורשה תר"ד (1844).
 הגהות על הש"ס, נכללו במהדורת ש"ס וילנא.

חיבוריו בנסתר
 פתחי שערים חלק א', ורשה תרמ"ח (1888)
 פתחי שערים חלק ב', שם.
 ברית יצחק, ביאור לאידרא דמשכנא ועוד, ורשה תרמ"ח (1888)
 בית עולמים, ביאור לאידרא רבא, ורשה תרמ"ט (1889)
 מגן וצינה, להגנת חכמת הקבלה, יוהנסבורג תרט"ו
 גנזי מרומים, ביאור למסכת אצילות, יוהנסבורג תרכ"ד
 אפיקי ים, ביאור לאגדות הש"ס, ישיבת המקובלים שער השמים ירושלים תשנ"ד
 פרי יצחק, ביאור על ספר יצירה, הוראדנא תקנ"ח (1798)

דרושים
 הגדה של פסח, עם ביאור יד מצרים ויד חזקה
 שיח יצחק, דרושים, וילנה תרע"ב (1912)
 שיח יצחק, דרושים ח"ב, קיידן תרצ"ט (1939)
 אור תורה, ביאור לספר מעלות התורה לרבי אברהם אחי הגר"א, ירושלים תר"מ.

ביאורים לכתבי הגר"א ורמ"מ משקלוב
 ביאור לספר אדרת אליהו על התורה מהגר"א
 באר יצחק ביאור ללקוטי הגר"א
 ביאור לביאורי אגדות מהגר"א למסכת ברכות, מכון הגר"א תשס"ה.
 ביאור לספר מים אדירים מרבי מנחם מנדל משקלוב, ורשה תרמ"ה, מהדורה שלמה מכתב יד ירושלים תשמ"ז
חלק מכתביו נותרו בכתבי יד וראו אור לאחר מותו על ידי בני משפחתו ותלמידיו.

משפחתו
בנו, רבי יוסף חבר, כיהן אף הוא ברבנות וחיבר כמה ספרים: שער יוסף, כפלים לתושיה, וזרוע נטויה – ביאור על הגדה של פסח (שאותה הוציא בעקבות חיבורו של אביו "יד חזקה"). הוא כתב גם שני ספרי הספד: נפש נקי וציון לנפש.

בנים נוספים של רבי יצחק אייזיק היו הרב משה רבינוביץ ורבי אהרן פונדק מווילנה. חתניו היו רבי אליעזר שלמה, שכיהן ברבנות, ורבי יצחק צבי הלוי לוין, מנהל כולל סובאלק ולומז'ה.

 ראו גם 

 מנחם מנדל משקלוב
 קבלה
 אחרונים

לקריאה נוספת
 הרב חיים פרידלנדר מבוא לספר מגן וצינה. 

קישורים חיצוניים
 אליעזר באומגרטן, האור הקדמון ואורו של לויתן: התורה במשנתו של ר' יצחק אייזיק חבר, עדות לאהרן

 שיעורים בספר פתחי שערים.

הערות שוליים

קטגוריה:גרודנו: אישים
קטגוריה:הפולמוס על קדמות הזוהר
קטגוריה:וולקוביסק: רבנים
קטגוריה:טיקטין: רבנים
קטגוריה:סובאלק: רבנים
קטגוריה:מקובלים ליטאים
קטגוריה:תלמידי תלמידיו של הגר"א
קטגוריה:פרשני אגדות התלמוד
קטגוריה:פרשני הגדה של פסח
קטגוריה:מקובלים
קטגוריה:ילידי 1789
קטגוריה:נפטרים ב-1853